ದೋಷಯುಕ್ತ ಪಿಎಂ ಕೇರ್ಸ್ ವೆಂಟಿಲೇಟರ್ಗಳು: ಚಂಡೀಗಢದ ಆಸ್ಪತ್ರೆಗಳಿಂದ ಕೇಂದ್ರಕ್ಕೆ ದೂರು ಸಾಂದರ್ಭಿಕ ಚಿತ್ರ ಹೊಸದಿಲ್ಲಿ,ಜೂ.26: ಪಿಎಂ ಕೇರ್ಸ್ ನಿಧಿಯಡಿ ವೆಂಟಿಲೇಟರ್ಗಳನ್ನು ಸ್ವೀಕರಿಸಿದ್ದ ಚಂಡಿಗಡದಲ್ಲಿಯ ಎಲ್ಲ ಮೂರೂ ಸರಕಾರಿ ಆಸ್ಪತ್ರೆಗಳು ಅವುಗಳಲ್ಲಿಯ ತಾಂತ್ರಿಕ ದೋಷಗಳ ಬಗ್ಗೆ ಆರೋಗ್ಯ ಇಲಾಖೆ ಮತ್ತು ಕೇಂದ್ರ ಸರಕಾರಕ್ಕೆ ದೂರು ಸಲ್ಲಿಸಿವೆ. ಮೇ ಆರಂಭದಲ್ಲಿ ಕೋವಿಡ್ ಎರಡನೇ ಅಲೆಯ ಸಂದರ್ಭದಲ್ಲಿ ಸೋಂಕು ಪ್ರಕರಣಗಳು ಮತ್ತು ಸಾವುಗಳ ಸಂಖ್ಯೆ ಗಣನೀಯವಾಗಿ ಹೆಚ್ಚುತ್ತಿದ್ದಾಗ ಚಂಡಿಗಡದ ಸ್ನಾತಕೋತ್ತರ ವೈದ್ಯಕೀಯ ಶಿಕ್ಷಣ ಮತ್ತು ಸಂಶೋಧನಾ ಸಂಸ್ಥೆಗೆ 20,ಸರಕಾರಿ ವೈದ್ಯಕೀಯ ಕಾಲೇಜು ಮತ್ತು ಆಸ್ಪತ್ರೆಜಿಎಂಸಿಎಚ್ಗೆೆ 10 ಮತ್ತು ಸರಕಾರಿ ಮಲ್ಟಿಸ್ಪೆಷಾಲಿಟಿ ಆಸ್ಪತ್ರೆಗೆ 14 ವೆಂಟಿಲೇಟರ್ಗಳನ್ನು ಒದಗಿಸಲಾಗಿತ್ತು. 10 ವೆಂಟಿಲೇಟರ್ಗಳ ಪೈಕಿ ಐದು ಸರಿಯಾಗಿ ಕೆಲಸ ಮಾಡುತ್ತಿಲ್ಲ ಎಂದು ಜಿಎಂಸಿಎಚ್ ನಿರ್ದೇಶಕರು ಸುದ್ದಿಸಂಸ್ಥೆಗೆ ತಿಳಿಸಿದರು.ಕೋವಿಡ್ ಕುರಿತ ಎಲ್ಲಾ ಲೇಟೆಸ್ಟ್ ಅಪ್ಡೇಟ್ಸ್ ಓದಿ ಈ ಎಲ್ಲ 44 ವೆಂಟಿಲೇಟರ್ಗಳನ್ನು ಗುಜರಾತಿನ ಜ್ಯೋತಿ ಸಿಎನ್ಸಿ ಆಟೋಮೇಷನ್ ಮೂಲಕ ಒದಗಿಸಲಾಗಿತ್ತು. ಕಳೆದ ವರ್ಷ ಈ ಕಂಪನಿಯ ಧಮನ್1ವೆಂಟಿಲೇಟರ್ಗಳು ವಿವಾದಕ್ಕೆ ಗುರಿಯಾಗಿದ್ದವು. ಇವು ನಿರೀಕ್ಷಿತ ಫಲಿತಾಂಶಗಳನ್ನು ನೀಡುತ್ತಿಲ್ಲ ಎಂದು ಅಹ್ಮದಾಬಾದ್ ಸರಕಾರಿ ಆಸ್ಪತ್ರೆಯ ಅಧೀಕ್ಷಕ ಜೆ.ವಿ.ಮೋದಿ ಅವರು ರಾಜ್ಯ ಸರಕಾರಕ್ಕೆ ಪತ್ರ ಬರೆದಿದ್ದರು.ಜ್ಯೋತಿ ಸಿಎನ್ಸಿ ಆಟೋಮೇಷನ್ನ ಹಾಲಿ ಮತ್ತು ಹಿಂದಿನ ಪ್ರವರ್ತಕರು ಹಿರಿಯ ಬಿಜೆಪಿ ನಾಯಕರೊಂದಿಗೆ ಸಂಪರ್ಕಗಳನ್ನು ಹೊಂದಿದ್ದಾರೆ. ಹಿಂದಿನ ಪ್ರವರ್ತಕರಲ್ಲಿ ಪ್ರಧಾನಿ ನರೇಂದ್ರ ಮೋದಿಯವರಿಗೆ ನೀಡಲಾಗಿದ್ದ ವಿವಾದಾತ್ಮಕ ದುಬಾರಿ ಸೂಟ್ ನ ಉಡುಗೊರೆಯೊಂದಿಗೆ ಗುರುತಿಸಿಕೊಂಡಿದ್ದ ವ್ಯಾಪಾರಿ ಕುಟುಂಬವೂ ಸೇರಿತ್ತು ಎಂದು ಆಗ ಸುದ್ದಿ ಜಾಲತಾಣ ದಿ ವೈರ್ತನ್ನ ವಿಶೇಷ ವರದಿಯಲ್ಲಿ ಬಹಿರಂಗಗೊಳಿಸಿತ್ತು. ಹ್ಯಾಮಿಲ್ಟನ್ ಮೆಡಿಕಲ್ ಕಂಪನಿಯ ವೆಂಟಿಲೇಟರ್ಗಳನ್ನು ಪೂರೈಸುವಂತೆ ಚಂಡಿಗಡದ ಆಸ್ಪತ್ರೆಗಳು ಕೇಂದ್ರವನ್ನು ಕೋರಿಕೊಂಡಿದ್ದವು. ಆದರೆ ಯಾವುದೇ ಬ್ರಾಂಡ್ ಹೆಸರನ್ನು ಉಲ್ಲೇಖಿಸದೆ ಹೊಸದಾಗಿ ಬೇಡಿಕೆಗಳನ್ನು ಸಲ್ಲಿಸುವಂತೆ ಅವುಗಳಿಗೆ ಸೂಚಿಸಲಾಗಿತ್ತು. ಈ ಎಲ್ಲ ಮೂರೂ ಆಸ್ಪತ್ರೆಗಳು ಸ್ವೀಕರಿಸಿದ್ದ ವೆಂಟಿಲೇಟರ್ಗಳಲ್ಲಿ ತಾಂತ್ರಿಕ ಸಮಸ್ಯೆಗಳು ಕಂಡು ಬಂದಿದ್ದವು ಎಂದು ಹಿರಿಯ ಆರೋಗ್ಯಾಧಿಕಾರಿ ಯೋರ್ವರು ಸುದ್ದಿಸಂಸ್ಥೆಗೆ ತಿಳಿಸಿದರು. ಕಳೆದ ವರ್ಷವೂ ಚಂಡೀಗಢದ ಆಸ್ಪತ್ರೆಗಳು ಪಿಎಂ ಕೇರ್ಸ್ ನಿಧಿಯಡಿ ಸ್ವೀಕರಿಸಿದ್ದ ವೆಂಟಿಲೇಟರ್ಗಳಲ್ಲಿ ದೋಷಗಳು ಕಂಡುಬಂದಿದ್ದವು. ಪಂಜಾಬಿನ ಮೂರು ಸರಕಾರಿ ವೈದ್ಯಕೀಯ ಕಾಲೇಜುಗಳಿಗೆ ಒದಗಿಸಲಾಗಿದ್ದ 320 ವೆಂಟಿಲೇಟರ್ಗಳ ಪೈಕಿ ಕನಿಷ್ಠ 237 ಯಂತ್ರಗಳು ದೋಷಯುಕ್ತವಾಗಿದ್ದವು ಮತ್ತು ಮೇ ಆರಂಭದಲ್ಲಿ ಬಳಕೆಯಾಗದೆ ಬಿದ್ದುಕೊಂಡಿದ್ದವು ಎಂದು ವರದಿಯು ತಿಳಿಸಿದೆ.ಈ ವರ್ಷದ ಜೂನ್ಲ್ಲಿ ಆಸ್ಪತ್ರೆಗಳ ದೂರುಗಳ ವಿಚಾರಣೆಯನ್ನು ನಡೆಸಿದ್ದ ಬಾಂಬೆ ಉಚ್ಚ ನ್ಯಾಯಾಲಯವು, ಕೇಂದ್ರವು ಮಹಾರಾಷ್ಟ್ರಕ್ಕೆ ಪೂರೈಸಿರುವ ಯಾವುದೇ ವೆಂಟಿಲೇಟರ್ ದೋಷಯುಕ್ತವಾಗಿದ್ದರೆ ಅದನ್ನು ಬದಲಿಸಬೇಕು ಎಂದು ನಿರ್ದೇಶ ನೀಡಿತ್ತು. ಕೋವಿಡ್ ರೋಗಿಗಳ ಮೇಲೆ ಪ್ರಯೋಗ ನಡೆಸಲು ತಾನು ಅವಕಾಶ ನೀಡುವುದಿಲ್ಲ ಮತ್ತು ದೋಷಯುಕ್ತ ವೆಂಟಿಲೇಟರ್ಗಳಿಂದಾಗಿ ಸಂಭವಿಸುವ ಸಾವುಗಳಿಗೆ ಕೇಂದ್ರವು ಹೊಣೆಯಾಗಿರುತ್ತದೆ ಎಂದು ಹೇಳಿತ್ತು.